CELEX: 32002L0045
Language: sk
Date: 2002-06-25 00:00:00
Title: Smernica Európskeho parlamentu a Rady2002/45/ES z 25. júna 2002, ktorou sa po dvadsiatykrát mení a dopĺňa smernica Rady 76/769/EHS týkajúca sa na obmedzenia uvádzania na trh a používania niektorých nebezpečných látok a prípravkov (chlórované parafíny s krátkym reťazcom)

488                   SK                                 Úradný vestník Európskej únie                                                   13/zv. 29

32002L0045

6.7.2002                                    ÚRADNÝ VESTNÍK EURÓPSKYCH SPOLOČENSTIEV                                                      L 177/21

                                    SMERNICA EURÓPSKEHO PARLAMENTU A RADY 2002/45/ES

                                                                z 25. júna 2002,

             ktorou sa po dvadsiatykrát mení a dopĺňa smernica Rady 76/769/EHS týkajúca sa na obmedzenia
             uvádzania na trh a používania niektorých nebezpečných látok a prípravkov (chlórované parafíny
                                                  s krátkym reťazcom)

             EURÓPSKY PARLAMENT A RADA EURÓPSKEJ ÚNIE

             so zreteľom na Zmluvu o založení Európskeho spoločenstva a najmä na jej článok 95,

             so zreteľom na návrh Komisie (1),

             so zreteľom na stanovisko Hospodárskeho a sociálneho výboru (2),

             konajúc v súlade s postupom ustanoveným v článku 251 zmluvy (3), v zmysle spoločného textu schváleného
             Zmierovacím výborom dňa 22. apríla 2002,

             keďže:

             (1)      Obmedzenia, ktoré už boli prijaté alebo ktoré určité členské štáty plánujú prijať, o používaní chlórovaných
                      parafínov s krátkym reťazcom (SCCPs) na základe rozhodnutia PARCOMu (Dohovoru o ochrane pre
                      znečisťovaním mora zo zdrojov na pevnine) č. 95/1, priamo ovplyvnia ustanovenie a fungovanie
                      vnútorného trhu; preto je nevyhnutné aproximovať právne predpisy členských štátov v tejto oblasti
                      a v dôsledku toho zmeniť a doplniť prílohu I k smernici Rady 76/769/EHS z 27. júla 1976 o aproximácii
                      zákonov, iných právnych predpisov a správnych opatrení členských štátov vzťahujúcich sa na obmedzenia
                      uvádzania na trh a používania niektorých nebezpečných látok a prípravkov (4) berúc do úvahy hodnotenie
                      rizík spoločenstva a príslušné vedecké dôkazy podporujúce rozhodnutie PARCOMu č. 95/1.

             (2)      SCCPs sú klasifikované ako nebezpečné pre životné prostredie, pretože sú veľmi jedovaté pre vodné
                      organizmy a môžu mať vo vodnom prostredí dlhodobý nepriaznivý vplyv.

             (3)      Komisia prijala odporúčanie, v rámci nariadenia Rady (EHS) č. 793/93 z 23. marca 1993 o vyhodnotení
                      a kontrole rizík, ktoré spôsobujú existujúce látky, (5) ktoré vyzýva k prijatiu osobitných opatrení, ktoré by
                      obmedzili používanie SCCPs, najmä v kvapalinách pri obrábaní kovov a v prípravkoch na povrchovú
                      úpravu kože, s cieľom chrániť vodné prostredie.

             (4)      Zvyšné spôsoby použitia všetkých chlórovaných parafínov je potrebné prehodnotiť z hľadiska príslušných
                      vedeckých vedomostí, najmä čo sa týka emisií obsahujúcich chlórované parafíny. Komisia by mala predložiť
                      primerané návrhy na obmedzenie takýchto použití.

             (5)      27. novembra 1998 doručil Vedecký výbor pre toxicitu, ekotoxicitu a životné prostredie (CSREE) svoje
                      stanovisko k rizikám SCCPs, ktoré sú uvedené v odporúčaní.

             (1) Ú. v. ES C 337 E, 28.11.2000, s. 138
                 a Ú. v. ES C 213 E, 31.7.2001, s. 296.
             (2) Ú. v. ES C 116, 20.4.2001, s. 27.
             (3) Stanovisko Európskeho parlamentu z 1. februára 2001 (Ú. v. ES C 267, 21.9.2001, s. 41), spoločná pozícia Rady
                 z 27. júna 2001 (Ú. v. ES C 301, 26. 10. 2001, s. 39) a rozhodnutie Európskeho parlamentu z 29. novembra 2001 (zatiaľ
                 neuverejnené v úradnom vestníku). Rozhodnutie Európskeho parlamentu z 30. mája 2002 (zatiaľ neuverejnené v úradnom
                 vestníku) a rozhodnutie Rady z 21. mája 2002.
             (4) Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 99/77/ES (Ú. v. ES L 207,
                 6.8.1999, s. 18).
             (5) Ú. v. ES L 84, 5.4.1993, s. 1.
 ---pagebreak--- 13/zv. 29           SK                                Úradný vestník Európskej únie                                                  489

            (6)    Táto smernica sa uplatňuje bez toho, aby boli dotknuté právne predpisy o ochrane bezpečnosti a zdravia
                   pracovníkov pri práci, najmä smernica Rady 89/391/EHS z 12. júna 1989 o zavádzaní opatrení na podporu
                   zlepšenia bezpečnosti a ochrany zdravia pracovníkov pri práci (1) a smernica Rady 98/24/ES
                   zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými
                   faktormi pri práci (štrnásta individuálna smernica v zmysle článku 16 ods. 1 smernice 89/391/EHS) (2),

            PRIJALI TÚTO SMERNICU:

                                                                  Článok 1
            V prílohe I k smernici 76/769/EHS sa dopĺňa tento bod:

            „42. Alkány, C10 — C13, chloro (chlórované    1. Nesmú sa dodávať na trh pre použitie ako látky alebo ako zložky iných
                 parafíny s krátkym reťazcom)                látok alebo prípravkov v koncentráciách vyšších ako 1 %:
                                                               — pri obrábaní kovov;
                                                               — pri mastení usní.

                                                          2.    Európska Komisia v spolupráci s členskými štátmi a Komisiou OSPAR
                                                                do 1. januára 2003 preskúma všetky ostatné spôsoby použitia SCCPs
                                                                z hľadiska príslušných nových vedeckých údajov o rizikách, ktoré
                                                                SCCPs predstavujú pre zdravie ľudí a pre životné prostredie.
                                                                O výsledkoch tohto preskúmania bude informovať Európsky parla-
                                                                ment.“

                                                                  Článok 2

            1. Členské štáty najneskôr do 6. júla 2003 prijmú a uverejnia zákony, iné právne predpisy a správne opatrenia
            potrebné na dosiahnutie súladu s touto smernicou. Bezodkladne o tom informujú Komisiu.
            Tieto opatrenia sa budú uplatňovať najneskôr od 6. januára 2004.

            2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto
            smernicu. Podrobnosti o odkaze upravia členské štáty.

                                                                  Článok 3
            Táto smernica nadobúda účinnosť dňom jej uverejnenia v Úradnom vestníku Európskych spoločenstiev.

                                                                  Článok 4

            Táto smernica je adresovaná členským štátom.

                  V Luxemburgu 25. júna 2002

                              Za Európsky parlament                                             za Radu
                                     predseda                                                   predseda
                                      P. COX                                               J. MATAS I PALOU

            (1) Ú. v. ES L 183, 29.6.1989, s. 1.
            (2) Ú. v. ES L 131, 5.5.1998, s. 11.